Title: ประกาศธนาคารแห่งประเทศไทย เรื่อง การกำหนดให้ธนาคารพาณิชย์ดำรงสินทรัพย์สภาพคล่อง พ.ศ. 2543

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ดำรงสินทรัพย์สภาพคล่อง
พ.ศ.
๒๕๔๓
------------

                        อาศัยอำนาจตามความในมาตรา
๑๑ ตรี มาตรา  ๑๑ จัตวา และ
มาตรา ๑๑ เบญจ แห่งพระราชบัญญัติการธนาคารพาณิชย์ พ.ศ. ๒๕๐๕
ซึ่งแก้ไขเพิ่มเติม
โดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒
ธนาคารแห่งประเทศไทย
ออกข้อกำหนดด้วยความเห็นชอบของรัฐมนตรีว่าการกระทรวงการคลัง
ดังต่อไปนี้
                        ข้อ
๑ 
ให้ยกเลิกประกาศธนาคารแห่งประเทศไทย เรื่อง การกำหนด
ให้ธนาคารพาณิชย์ดำรงสินทรัพย์สภาพคล่อง ลงวันที่ ๓
พฤศจิกายน ๒๕๔๒
                        ข้อ
๒ 
ธนาคารพาณิชย์นอกจากกิจการวิเทศธนกิจและกิจการวิเทศธนกิจ
สาขาต่างจังหวัดต้องดำรงสินทรัพย์สภาพคล่องเฉลี่ยแล้วไม่ต่ำกว่าร้อยละ
๖ ของ
                        (๑)
ยอดรวมเงินฝากทุกประเภท
                        (๒)
ยอดรวมเงินกู้ยืมจากต่างประเทศที่ครบกำหนดใน ๑ ปี นับแต่วันกู้
และยอดรวมเงินกู้ยืมจากต่างประเทศซึ่งอาจชำระคืนหรืออาจถูกเรียกคืนได้ใน
๑ ปีนับแต่
วันกู้เว้นแต่เป็นเงินกู้ยืมตามหลักเกณฑ์หรือเงื่อนไขที่ธนาคารแห่งประเทศไทยกำหนด
                        ทั้งนี้
ยอดมรวมเงินฝากและยอดรวมเงินกู้ยืมข้างต้นให้นับรวมยอดเงิน
ซึ่งโอนเข้ามาในประเทศไทยจากสาขาหรือสำนักงานใหญ่ในต่างประเทศที่แสดงอยู่ในบัญชี
ระหว่างกันด้วย
                        ข้อ
๓ สินทรัพย์สภาพคล้องที่ต้องดำรงตามข้อ ๒ ดังกล่าวต้องประกอบด้วย
                        (๑)
เงินฝากที่ธนาคารแห่งประเทศไทยเฉลี่ยแล้วไม่ต่ำกว่าร้อยละ ๑
                        (๒)
เงินสดที่ธนาคารพาณิชย์ แต่ให้ถือเป็นสินทรัพย์สภาพคล่องได้ไม่เกิน
ร้อยละ ๒.๕
                        (๓)
หลักทรัพย์ซึ่งปราศจากภาระผูกพัน ดังต่อไปนี้
                        ก.
หลักทรัพย์รัฐบาลไทย
                        ข.
พันธบัตรธนาคารแห่งประเทศไทย
                        ค.
หุ้นกู้ พันธบัตร หรือตั๋วสัญญาใช้เงิน ที่กระทรวงการคลังค้ำประกันต้นเงิน
และดอกเบี้ย
                        ง.
พันธบัตร หรือตราสารแสดงสิทธิในหนี้ที่ออกโดยกองทุนเพื่อการฟื้นฟู
และพัฒนาระบบสถาบันการเงิน
                        จ.
หุ้นกู้ พันธบัตร หรือตราสารแสดงสิทธิในหนี้ที่กองทุนเพื่อการฟื้นฟูและ
พัฒนาระบบสถาบันการเงินค้ำประกันต้นเงินและดอกเบี้ย
                        ฉ.
หุ้นกู้ หรือพันธบัตรที่ออกโดยองค์การของรัฐหรือรัฐวิสาหกิจซึ่งธนาคาร
แห่งประเทศไทยให้ความเห็นชอบ
หรือที่ออกโดยบรรษัทเงินทุนอุตสาหกรรมแห่งประเทศไทย
                        ช.
หลักทรัพย์ที่บรรษัทตลาดรองสินเชื่อที่อยู่อาศัยออกใหม่สืบเนื่องจาก
โครงการแปลงสินทรัพย์เป็นหลักทรัพย์ตามพระราชกำหนดนิติบุคคลเฉพาะกิจ
เพื่อการ
แปลงสินทรัพย์เป็นหลักทรัพย์ พ.ศ. ๒๕๔๐
                        ซ.
ตั๋วสัญญาใช้เงินที่ออกโดยบริษัทเงินทุนหลักทรัพย์กรุงไทยธนกิจ จำกัด
(มหาชน) และบัตรเงินฝากที่ออกโดยธนาคารกรุงไทย จำกัด
(มหาชน) ตามโครงการรับแลก
เปลี่ยนตั๋ว ๕๖ บริษัทเงินทุนที่ถูกระงับการดำเนินกิจการ
                        ข้อ
๔  ในกรณีของกิจการวิเทศธนกิจ
และกิจการวิเทศธนกิจสาขาต่างจังหวัด
ต้องดำรงสินทรัพย์สภาพคล่องเฉลี่ยแล้วไม่ต่ำกว่าร้อยละ ๖
ของ
                        (๑)
ยอดรวมเงินฝากในบัญชีผู้มีถิ่นที่อยู่นอกประเทศซึ่งอาจถอนได้ใน ๑ ปี
นับแต่วันฝาก
เว้นแต่เป็นเงินฝากในบัญชีผู้มีถิ่นที่อยู่นอกประเทศตามหลักเกณฑ์หรือเงื่อนไข
ที่ธนาคารแห่งประเทศไทยกำหนด
                        (๒)
ยอดรวมเงินกู้ยืมจากต่างประเทศที่ครบกำหนดใน ๑ ปี นับแต่วันกู้และ
ยอมรวมเงินกู้ยืมจากต่างประเทศซึ่งอาจชำระคืนหรืออาจถูกเรียกคืนได้ภายใน
๑ ปี นับแต่
วันกู้
เว้นแต่เป็นเงินกู้ยืมตามหลักเกณฑ์และเงื่อนไขที่ธนาคารแห่งประเทศไทยกำหนด
                        ทั้งนี้
ยอดรวมเงินฝากและยอดรวมเงินกู้ยืมข้างต้นให้นับเฉพาะยอดรวม
เงินฝากหรือยอดรวมเงินกู้ยืมของกิจการวิเทศธนกิจเพื่อการให้กู้ยืมในประเทศและกิจการ
วิเทศธนกิจเพื่อการให้กู้ยืมเป็นเงินบาทในต่างจังหวัดเท่านั้น
และให้นับรวมยอดเงิน
ซึ่งโอนเข้ามาในประเทศไทยจากสาขาหรือสำนักงานใหญ่ในต่างประเทศที่แสดงอยู่ในบัญชี
ระหว่างกันด้วย
                        สินทรัพย์สภาพคล่องที่ต้องดำรงตาม
(๑) และ (๒) ให้ถือปฏิบัติตามข้อ ๓
                        (๓)
ยอดรวมทั้งสิ้นของเงินฝากทุกประเภท ยกเว้นยอดรวมเงินฝากของ
กิจการวิเทศธนกิจเพื่อการให้กู้ยืมในต่างประเทศ
และยอดรวมเงินฝากในบัญชีผู้มีถิ่นที่อยู่
นอกประเทศที่กล่าวใน (๑) แห่งข้อนี้
โดยกิจการวิเทศธนกิจของธนาคารต่างประเทศและ
กิจการวิเทศธนกิจสาขาต่างจังหวัดจะถือเอาสินทรัพย์ใด ๆ
เป็นส่วนหนึ่งของสินทรัพย์
สภาพคล่องที่ต้องดำรงก็ได้
ส่วนกิจการวิเทศธนกิจของธนาคารพาณิชย์ไทยให้ถือปฏิบัติ
ตามข้อ ๓
                        ข้อ
๕ 
สินทรัพย์สภาพคล่องที่ต้องดำรงตามประกาศนี้ให้คิดจากส่วนเฉลี่ย
รายปักษ์ของทุกสิ้นวัน
และส่วนเฉลี่ยรายปักษ์ของยอดรวมเงินฝากหรือเงินกู้ยืมของธนาคาร
พาณิชย์แล้วแต่กรณี ทุกสิ้นวันในปักษ์ก่อน ทั้งนี้
ให้ถือเอาวันที่ ๘ ถึงวันที่ ๒๒ ของเดือน
เป็นปักษ์หนึ่ง และวันที่ ๒๓ ถึงวันที่ ๗
ของเดือนถัดไปเป็นอีกปักษ์หนึ่ง และให้นับวันหยุด
ทำการรวมคำนวณเข้าด้วยกัน
                        ในกรณีที่ธนาคารพาณิชย์และกิจการวิเทศธนกิจดำรงเงินฝากที่ธนาคาร
แห่งประเทศไทยไว้เกินจำนวนเกณฑ์ขั้นต่ำในปักษ์หนึ่ง
ให้สามารถนำส่วนที่เกินไปรวมใน
ปักษ์ต่อไปได้ ๑ ปักษ์ แต่ทั้งนี้
ส่วนที่นำไปรวมนั้นจะต้องไม่เกินร้อยละ ๕ ของจำนวนเกณฑ์
ขั้นต่ำที่ต้องดำรงในปักษ์ที่เกิน
                        ในกรณีที่ธนาคารพาณิชย์และกิจการวิเทศธนกิจดำรงเงินฝากที่ธนาคาร
แห่งประเทศไทยไว้ไม่ถึงจำนวนเกณฑ์ขั้นต่ำในปักษ์หนึ่ง
ให้สามารถนำเงินฝากที่ธนาคาร
แห่งประเทศไทยในปักษ์ถัดไปมารวมเข้าในปักษ์ที่ขาดอยู่
แต่ทั้งนี้ ส่วนที่นำมารวมนั้นจะ
ต้องไม่เกินร้อยละ ๕
ของจำนวนเกณฑ์ขั้นต่ำที่ต้องดำรงในปักษ์ที่ขาดอยู่ และส่วนที่นำมา
รวมนั้นจะต้องถูกหักออกจากจำนวนเงินฝากที่ธนาคารแห่งประเทศไทย
สำหรับการคำนวณ
สินทรัพย์สภาพคล่องที่ต้องดำรงในปักษ์ถัดไป
                        ข้อ
๖  ประกาศนี้
ให้ใช้บังคับตั้งแต่วันที่ ๒๓ มิถุนายน ๒๕๔๓ เป็นต้นไป

                                                            ประกาศ
ณ วันที่ ๒๖ พฤษภาคม พ.ศ. ๒๕๔๓
                                                                        หม่อมราชวงศ์จัตุมงคล
โสณกุล
                                                                                         ผู้ว่าการ
                                                                            ธนาคารแห่งประเทศไทย

[รก.๒๕๔๓/พ.๕๕ง/๔๓/๑๔ มิถุนายน ๒๕๔๓]